CELEX: 62014CA0432
Language: lt
Date: 2015-10-01 00:00:00
Title: Byla C-432/14: 2015 m. spalio 1 d. Teisingumo Teismo (septintoji kolegija) sprendimas byloje (Conseil de prud'hommes de Paris (Prancūzija) prašymas priimti prejudicinį sprendimą) O/Bio Philippe Auguste SARL (Prašymas priimti prejudicinį sprendimą — Socialinė politika — Vienodo požiūrio ir nediskriminavimo dėl amžiaus principai — Direktyva 2000/78/EB — Vienodas požiūris užimtumo ir profesinėje srityje — 2 straipsnio 1 dalis ir 2 dalies a punktas — Skirtingas požiūris dėl amžiaus — Situacijų panašumas — Išeitinės išmokos, skirtos mažų garantijų darbui kompensuoti, sumokėjimas pasibaigus terminuotai darbo sutarčiai — Neskyrimas jauniems asmenims, dirbantiems per mokyklines arba universitetines atostogas)

16.11.2015   
            
            
               LT
            
            
               Europos Sąjungos oficialusis leidinys
            
            
               C 381/10
            
         2015 m. spalio 1 d. Teisingumo Teismo (septintoji kolegija) sprendimas byloje (Conseil de prud'hommes de Paris (Prancūzija) prašymas priimti prejudicinį sprendimą) O/Bio Philippe Auguste SARL
   
   (Byla C-432/14) (1)
   
   ((Prašymas priimti prejudicinį sprendimą - Socialinė politika - Vienodo požiūrio ir nediskriminavimo dėl amžiaus principai - Direktyva 2000/78/EB - Vienodas požiūris užimtumo ir profesinėje srityje - 2 straipsnio 1 dalis ir 2 dalies a punktas - Skirtingas požiūris dėl amžiaus - Situacijų panašumas - Išeitinės išmokos, skirtos mažų garantijų darbui kompensuoti, sumokėjimas pasibaigus terminuotai darbo sutarčiai - Neskyrimas jauniems asmenims, dirbantiems per mokyklines arba universitetines atostogas))
   (2015/C 381/11)
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Conseil de prud'hommes de Paris
   
   
      Šalys pagrindinėje byloje
   
   
      Ieškovas: O
   
      Atsakovė: Bio Philippe Auguste SARL
   
   
      Rezoliucinė dalis
   
   Nediskriminavimo dėl amžiaus principas, nustatytas Europos Sąjungos pagrindinių teisių chartijos 21 straipsnyje ir konkrečiau apibrėžtas 2000 m. lapkričio 27 d. Tarybos direktyvoje 2000/78/EB, nustatančioje vienodo požiūrio užimtumo ir profesinėje srityje bendruosius pagrindus, turi būti aiškinamas taip, kad juo nedraudžiama nacionalinės teisės nuostata, kaip antai nagrinėjama pagrindinėje byloje, pagal kurią išeitinė išmoka, mokama kartu su darbo užmokesčiu pasibaigus terminuotai darbo sutarčiai, kai sutartiniai darbo santykiai netęsiami pagal neterminuotą darbo sutartį, nemokėtina tuo atveju, kai sutartis sudaryta su jaunu asmeniu jo mokyklinių ar universitetinių atostogų laikotarpiui.
   
      (1)  OL C 431, 2014 2 1.